**Uunga siunnersuut:**

**Uranimik il. il., misissueqqaarnermut, ujaasinermut piiaanermullu inerteqquteqarnerup atuukkunnaarsinneqarnissaa pillugu innuttaasut najoqqutassiiviusumik taasisinneqarnissaat pillugu Inatsisartut inatsisaat.**

**§ 1.** Uranimik il. il., misissueqqaarnermut, ujaasinermut piiaanermullu inerteqquteqarneq pillugu Inatsisartut inatsisaata atuukkunnaarsinneqarnissaa pillugu 2023-mi apriilip ulluisa sisamaanni innuttaasut najoqqutassiiviusumik taasisinneqassapput.

*Imm. 2.* Innuttaasut najoqqutassiiviusumik taasisinneqarnissaat kingusinnerpaamik sapaatit akunnerinik pingasunik sioqqullugu uranimik il. il., misissueqqaarnermut, ujaasinermut piiaanermullu inerteqquteqarnerup atuukkunnaarsinneqarnissaa pillugu Inatsisartut inatsisissaannut siunnersuummik Naalakkersuisut saqqummiussaqassapput.

**§ 2.** Innuttaasut najoqqutassiiviusumik taasisinneqarneranni apeqqut una ”Aap”-imik imaluunniit ”Naagga”-mik qinersisartut akissuteqarfigissavaat:

Uranimik il. il., misissueqqaarnermut, ujaasinermut piiaanermullu inerteqquteqarneq pillugu Inatsisartut inatsisaata nr. 20-p, 1. december 2021-meersup Namminersorlutik Oqartussanit atuukkunnaarsinneqarnissaa kissaatigaajuk?

**§ 3.** Kinaluunniit ullormi taasisitsiviusumi Inatsisartunut qinersisinnaatitaanermut piumasaqaatinik naammassinnissimasoq qinersisinnaasullu allattorsimaffiannut Inatsisartunut qinersisarneq pillugu Inatsisartut inatsisaat naapertorlugu suliarineqarsimasumut ilanngunneqarsimasoq taasisitsinermi peqataasinnaatitaavoq.

**§ 4.** Taasisitsinerup piareersarneqarnera, ingerlanneqarnera, inernerata naatsorsorneqarnera, nalunaarutigineqarnera aamma taasisitsineq pillugu naammagittaalliuuteqarnerit il.il. Inatsisartunut qinersisarneq pillugu Inatsisartut inatsisaanni malittarisassat, Qinersinermut Ataatsimiititaliap pisariaqartutut isigisaanik sanioqqunneqarsinnaasut, malillugit pissapput.

**§ 5.** Taasisitsineq taasivissami Naalakkersuisut suliniuteqarnerisigut suliarineqarsimasumi allalluni taasinikkut ingerlanneqassaaq. Taasivissaq kalaallit qallunaatullu ”Innuttaasut najoqqutassiiviusumik taasisinneqarnerat”-nik kiisalu qulequttamik taasissutigineqartumik aamma ”Aap”-imik ”Naagga”-millu krydsiliivissanik naqitsivigineqarsimassaaq.

**§ 6.** Innuttaasut najoqqutassiiviusumik taasisinneqarnerata inernera Naalakkersuisut Inatsisartunut saqqummiutissavaat, tamatumalu kingorna Uranimik il. il., misissueqqaarnermut, ujaasinermut piiaanermullu inerteqquteqarnerup atuukkunnaarsinneqarnissaa pillugu Inatsisartut inatsisissaannut siunnersuut § 1, imm. 2-mi taaneqartoq Inatsisartut oqaluuserisassallugu.

**§ 7.** Inatsisartut inatsisaat una Inatsisartut inatsisaata tamanut nalunaarutigineqarnerata aqaguani atuutilissaaq.

*Namminersorlutik Oqartussat, ulloq xx. xx 2022*

Naalakkersuisut Siulittaasuat